શહેર પોલીસ કમિશનર એ.કે. સિંઘના હાથ નીચે કામ કરતી પીસીબી સ્કવોડના ઇન્ચાર્જ ડીવાયએસપી એમ.કે. રાણાને બાતમી મળી હતી કે નવરંગપુરા વિસ્તારમાં રાજનગર કલબ એસોસિઅેશન નામે કલબ ચાલુ હતી. હાલમાં બોડકદેવના અક્ષત ટાવરમાં પાંચમા માળે પાંચ દુકાનમાં કલબના ઓઠા હેઠળ પ્લાસ્ટિકના સિક્કા આપી જુગારધામ ચાલે છે. તેવી બાતમીના આધારે એમ.કે. રાણા અને તેમની ટીમ તેમજ વસ્ત્રાપુર પી.આઇ. એચ.પી. કરેણ સહિતના સ્ટાફે મોડી રાતે અક્ષત ટાવરમાં દરોડો પાડ્યો હતો. પોલીસે દરોડા દરમ્યાન ૩ર જેટલા જુુગારિયાને હાર-જીતના પૈસા, પાનાંનો જુગાર રમતા ઝડપી લીધા હતા.